**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 24 /04/2025**

 **Αριθμ. Πρωτ.: 7673**

**ΑΠΟΣΠΑΣΜΑ**

**Από το πρακτικό της αριθμ. 17ης /2025 ΤΑΚΤΙΚΗΣ Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 157**

**Αποδοχή δωρεάς ποσού 413,70€ από το Μορφωτικό – Εκπολιτιστικό Σύλλογο Δαύλειας**

**«Ο Παρνασσός».**

 Στη Λιβαδειά σήμερα 22α Απριλίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 7406/17-4-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων: α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 7 (επτά) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 7. Ταγκαλέγκας Ιωάννης

 Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης , έθεσε υπόψη των μελών την με αριθ. πρωτ. 7311/16-4-2025 εισήγηση του Αυτοτελούς Τμήματος Πολιτισμού , Αθλητισμού και Τουρισμού του Δήμου Λεβαδέων στην οποία αναφέρονται τα παρακάτω:

*Λαμβάνοντας υπόψη την επιστολή του προέδρου του Μορφωτικού – Εκπολιτιστικού Συλλόγου Δαύλειας «Ο Παρνασσός» κ. Στάθη Κυτέα, με Α.Π.: 7274/16.4.2025 με την οποία γνωστοποιεί την πρόθεση του Συλλόγου να δωρίσει στο Δήμο Λεβαδέων το ποσό των* ***τετρακοσίων δεκατριών ευρώ και εβδομήντα λεπτών (413,70 €)*** *τα οποία θα χρησιμοποιηθούν για την έκδοση των πρακτικών του Διεθνούς Συμποσίου με τίτλο «Στα χνάρια της ιστορίας του τόπου μου από την αρχαιότητα ως τον 20ο αιώνα: Δαύλεια, Χαιρώνεια, Λιβαδειά, Κορώνεια, όρος Ελικών» που πραγματοποιήθηκε στη Λιβαδειά κατά το χρονικό διάστημα 13 – 15 Σεπτεμβρίου 2024.*

*Το χρηματικό αυτό ποσό είναι το εναπομείναν ποσό χορηγιών που είχε λάβει η οργανωτική επιτροπή του Συμποσίου για τη διοργάνωση του εν λόγω Συμποσίου.*

*Καλείται η Δημοτική Επιτροπή να αποφασίσει για την αποδοχή της δωρεάς σύμφωνα με τις διατάξεις του άρθρου 74 Α παρ. 1. του Ν. 3852/2010 όπως αυτό τροποποιήθηκε* *από το άρθρο 9 του Ν 5056/2023 – Αρμοδιότητες Δημοτικής Επιτροπής.*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

* Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018
* Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το με αριθ. πρωτ. 7274/16.4.2025έγγραφο του Συλλόγου Δαυλείας με την επωνυμία «Ο ΠΑΡΝΑΣΣΟΣ»

- Την με αρ. πρωτ. 7311/16-4-2025 εισήγηση του Αυτοτελούς Τμήματος Πολιτισμού , Αθλητισμού και Τουρισμού του Δήμου Λεβαδέων

 - Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Αποδέχεται την δωρεά του Μορφωτικού – Εκπολιτιστικού Συλλόγου Δαύλειας «Ο Παρνασσός» , ποσού **τετρακοσίων δεκατριών ευρώ και εβδομήντα λεπτών (413,70 €)** *,* που είναι το εναπομείναν ποσό χορηγιών που είχε λάβει η οργανωτική επιτροπή του Συμποσίου για τη διοργάνωση του Διεθνούς Συμποσίου με τίτλο «Στα χνάρια της ιστορίας του τόπου μου από την αρχαιότητα ως τον 20ο αιώνα: Δαύλεια, Χαιρώνεια, Λιβαδειά, Κορώνεια, όρος Ελικών» και το οποίο ποσό θα χρησιμοποιηθεί για την έκδοση των πρακτικών του παραπάνω Συμποσίου .

 **Η απόφαση πήρε αριθμό 157/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 24-4-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ